पाएं अपने शहर की ताज़ा ख़बरें और फ्री ई-पेपरडाउनलोड करें
पटना में बुधवार को 2420 काेराेना मरीज मिले। 100 से अधिक मरीज ठीक होकर घर लौटे। 90 साल की उर्मिला देवी गंगवार ने कोरोना का हराया और एम्स से ठीक होकर घर लौटीं। वह 16 अप्रैल को एम्स में भर्ती हुई थीं। एम्स में 34 मरीज ठीक हुए। इधर, जिले में 46 मरीज कोरोना से जंग हार गए। आईजीआईएमएस में 4, एम्स में 13, पीएमसीएच में 6, एनएमसीएच में 13 और निजी अस्पतालों में 10 मरीजों की मौत हो गई। एम्स में 70 साल की नलीनी प्रसाद अाैर 69 साल के अजीत वर्मा ने भी कोरोना को हराया।
एनएमसीएच के ऑर्थो विभाग में कार्यरत नर्स रंजीता की मौत कोरोना से हो गई। वह प्रभारी सिस्टर के रूप में कार्यरत थीं। उनका इलाज निजी अस्पताल में चल रहा था। पटना शहर में 24 घंटे में 415 एक्टिव मरीज बढ़े हैं। सदर प्रखंड में कुल 12158 एक्टिव मरीज हैं। वहीं रेड जोन में शामिल दानापुर, फुलवारीशरीफ, बाढ़, संपतचक, बिहटा, फतुहा में एक्टिव मरीज की संख्या कम हुई है। जिले के 23 प्रखंड में 24 घंटे में 295 एक्टिव मरीज बढ़े हैं। जिले में मंगलवार को एक्टिव मरीज की कुल संख्या 17487 थी, जो बुधवार को बढ़कर 17782 हो गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn